ᱛᱤᱨᱦᱩᱛ ᱦᱟᱹᱴᱤᱧ

ᱛᱤᱨᱦᱩᱛ ᱦᱟᱹᱴᱤᱧ ᱟᱨᱵᱟᱝ ᱛᱤᱨᱦᱩᱛ ᱠᱚᱢᱤᱥᱱᱟᱨᱤtirhut-muzaffarpur.bih.nic.in ᱫᱚ ᱥᱤᱧᱚᱛ ᱨᱮ ᱵᱤᱦᱟᱨ ᱨᱮᱱᱟᱜ ᱢᱤᱫ ᱪᱟᱪᱞᱟᱣ-ᱚᱛᱱᱚᱜ ᱠᱟᱱᱟ ᱾ ᱦᱟᱹᱴᱤᱧ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱢᱩᱡᱚᱯᱷᱚᱨᱯᱩᱨ ᱠᱟᱱᱟ ᱾ ᱦᱟᱹᱴᱤᱧ ᱨᱮ ᱛᱩᱨᱩᱭ ᱜᱚᱴᱟᱝ ᱦᱚᱱᱚᱛ ᱥᱮᱞᱮᱫ ᱟᱠᱟᱱᱟ - ᱢᱩᱡᱚᱯᱷᱚᱨᱯᱩᱨ, ᱯᱟᱪᱮ ᱪᱟᱢᱯᱟᱨᱚᱱ (ᱵᱮᱛᱤᱭᱟ ᱨᱮ ᱦᱮᱰᱠᱩᱣᱟᱴᱚᱨ), ᱥᱟᱢᱟᱝ ᱪᱟᱢᱯᱟᱨᱚᱱ (ᱢᱚᱛᱤᱦᱟᱨᱤ ᱨᱮ ᱦᱮᱰᱠᱩᱣᱟᱴᱚᱨ), ᱵᱚᱭᱤᱥᱟᱞᱤ (ᱦᱟᱡᱤᱯᱩᱨ ᱨᱮ ᱦᱮᱰᱠᱩᱣᱟᱴᱚᱨ), ᱥᱤᱛᱟᱢᱚᱲᱤ ᱟᱨ ᱥᱤᱣᱦᱚᱨ ᱾

ᱛᱤᱨᱦᱩᱛ ᱦᱟᱹᱴᱤᱧ ᱨᱮᱱᱟᱜ ᱪᱟᱪᱞᱟᱣ ᱢᱩᱬ ᱫᱚ ᱢᱤᱫ ᱠᱚᱢᱤᱥᱚᱱᱟᱨ, ᱥᱤᱧᱚᱛᱤᱭᱟᱹ ᱪᱟᱪᱞᱟᱣ ᱥᱮᱵᱟ (ᱟᱭᱤᱮᱮᱥ) ᱨᱤᱱᱤᱡ ᱢᱤᱫ ᱥᱤᱱᱤᱭᱮᱨ ᱟᱹᱢᱟᱹᱞᱤ ᱦᱩᱭᱩᱜᱼᱟ ᱾ ᱛᱤᱨᱦᱩᱛ ᱨᱤᱱᱤᱡ ᱱᱤᱛᱚᱜ ᱢᱮᱱᱟᱭ ᱰᱤᱵᱤᱡᱚᱱᱟᱞ ᱠᱚᱢᱤᱥᱚᱱᱟᱨ ᱢᱟᱹᱱ ᱯᱚᱸᱠᱚᱡᱽ ᱠᱩᱢᱟᱨ ᱠᱟᱱᱟ, ᱱᱚᱣᱟ ᱵᱤᱦᱟᱨ ᱠᱮᱰᱚᱨ ᱨᱤᱱᱤᱡ ᱟᱭᱤᱮᱮᱥ ᱟᱹᱢᱟᱹᱞᱤ ᱠᱟᱱᱟᱭ ᱾

ᱠᱷᱩᱫᱤ ᱨᱟᱢ ᱵᱳᱥ, ᱵᱷᱚᱜᱽᱣᱟᱱ ᱫᱟᱥ, ᱡᱩᱵᱟ ᱥᱟᱦᱱᱤ, ᱨᱟᱡᱽᱠᱩᱢᱟᱨ ᱥᱩᱠᱞ,ᱨᱟᱢᱫᱚᱭᱟᱞ ᱥᱤᱝ, ᱢᱚᱛᱷᱩᱨᱟ ᱥᱤᱝ, ᱵᱚᱸᱰᱟ ᱵᱟᱹᱵᱩ ᱟᱨ ᱢᱚᱦᱮᱥ ᱵᱟᱹᱵᱩ ᱫᱚ ᱛᱤᱨᱦᱩᱛ ᱨᱤᱱ ᱯᱷᱩᱨᱜᱟᱹᱞᱤᱭᱟᱹ ᱵᱤᱨ ᱠᱚ ᱛᱟᱦᱮᱸ ᱠᱟᱱᱟ ᱾

ᱢᱚᱦᱟᱛᱢᱟ ᱜᱟᱱᱫᱷᱤ ᱫᱚ ᱑᱙᱑᱖ ᱥᱟᱞ ᱨᱮ ᱱᱚᱣᱟ ᱦᱟᱹᱴᱤᱧ ᱨᱮᱱᱟᱜ ᱥᱟᱢᱟᱝ ᱪᱚᱢᱯᱟᱨᱚᱬ ᱟᱨᱵᱟᱝ ᱢᱚᱛᱤᱦᱟᱨᱤ ᱦᱚᱱᱚᱛ ᱠᱷᱚᱱ ᱯᱷᱩᱨᱜᱟᱹᱞ ᱞᱟᱹᱜᱤᱫ ᱛᱮ ᱟᱡᱟᱜ ᱞᱟᱹᱲᱦᱟᱹᱭ ᱮ ᱮᱦᱚᱵ ᱠᱮᱜᱼᱟ ᱾ ᱱᱩᱭ ᱰᱨ. ᱨᱟᱡᱮᱱᱫᱨᱚ ᱯᱨᱚᱥᱟᱫᱽ, ᱟᱪᱟᱨᱭᱚ ᱡᱮᱵᱤ ᱠᱨᱤᱯᱞᱟᱱᱤ ᱟᱨ ᱡᱚᱭ ᱯᱨᱚᱠᱟᱥ ᱱᱟᱨᱟᱭᱚᱱ ᱟᱜ ᱠᱚᱨᱢᱚ ᱵᱷᱩᱢᱤ ᱛᱟᱦᱮᱸ ᱠᱟᱱᱟ ᱾ ᱢᱚᱛᱤᱦᱟᱨᱤ ᱫᱚ ᱧᱩᱛᱩᱢᱟᱱ ᱚᱱᱚᱞᱤᱭᱟᱹ ᱡᱚᱨᱡᱽ ᱚᱨᱣᱮᱞ ᱟᱜ ᱡᱟᱱᱟᱢ ᱴᱷᱟᱶ ᱠᱟᱱᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ
 Official website


ᱛᱷᱚᱠ:ᱵᱤᱦᱟᱨ ᱨᱮᱱᱟᱜ ᱦᱟᱹᱴᱤᱧ ᱠᱚ